آمریکا بیرلشمیش دؤولتلرینین  کولورادو ایالتینده ۲۰۲۱ده بیری پلیس ۱۰ نفرین اؤلوموی ایله نتیجه‌لنه‌ن سلاحلی سالدیرینین فاعلی احمد العلیوی العیسی‌نین، شیزوفرنی خسته‌سی اولدوغو معین اولدو.
ساوونما وکیللری، سوپرمارکئته ائتدیگی سالدیریدا احمد العلیوی العیسی‌نین عاغیل ساغلیغینین یئرینده اولمادیغینی ادعا ائتدی.
وکیللر، ۱۶ فوریه‌ده ۲۳ یاشینداکی العیسی‌نین شیزوفرنی خسته‌سی اولدوغونو اثبات ائدن دکترراپورونو محکمه‌یه سوندو.
العیسی‌نین وکیللری، پسیکیاتری دکترلارینین شیزوفرنی تشخیصی قویدوقلاری موکیللرینین بیر سونراکی مرحله اولان یئرییه‌بیلمه‌مه و دانیشابیلمه‌مه حالینا دا یاخین اولدوغونو قید ائتدی.
وکیللر، فایلدا، "العیسی‌، بو علائمدن چوخ چوخ راحاتسیز و ارتباطا گئچمه سورونو یاشاییر. دانیشارکن داواملی تکرارلاییر و اؤزونه یؤنلدیله‌ن سواللار جاوابسیز قالیر" ایفاده‌لرینی ایشلتدی.
دعوییه باخان ساوچیلاردان مایکل دوگرتی، گئچه‌ن آی، العیسی‌نین درک ائتمه پروبلمی یاشادیغی و شیزوفرنی علامتلری گؤستردیگینی آچیقلامیشدی.
العیسی‌، نوامبر ۲۰۲۱ده عاغیل ساغلیغینین محکمه‌یه چیخابیلمه‌یه‌جک سویه‌ده یئرینده اولمادیغی شوبهه‌سی ایله خسته‌خانایا آپاریلمیشدی.
احمد العلوی العیسی‌، مارس ۲۰۲۱ده کولورادو ایالتینین بولدر قصبه‌سین‌ده بیر مارکتده تشکیل ائتدیگی سلاحلی سالدیریدا آرالارین‌دا چالیشانلار، موشتریلر و بیر پلیسین ده اولدوغو ۱۰ نفری اؤلدورموشدو.
